recursal/SuperWikiNEXT-32B huggingface dataset:
Η **Σόνγκναμ ΦΚ** (χάνγκουλ: 성남 FC) είναι νοτιοκορεατική επαγγελματική ποδοσφαιρική ομάδα από τη Σόνγκναμ. Ιδρύθηκε στις 18 Μαρτίου του 1989 με την ονομασία «Ίλχουα Τσόνμα» (일화 천마). Αποτελεί μία από τις πλέον επιτυχημένες ομάδες στη Νότια Κορέα, έχοντας κατακτήσει εγχώριους και διεθνείς τίτλους, με σημαντικότερη την κατάκτηση δύο ΑΦΚ Τσάμπιονς Λιγκ. Η ομάδα κατετάγει πέμπτη στο *Asian Clubs of the 20th century* του IFFHS.

Επιτυχίες
---------

*Τελευταία ενημέρωση: 7 Ιουλίου 2017*
### Εγχώριες

#### Πρωταθλήματα

* **Κ Λιγκ Κλάσικ**

Πρωταθλήτρια (7): 1993, 1994, 1995, 2001, 2002, 2003, 2006
Δεύτερη θέση (3): 1992, 2007, 2009
#### Κύπελλα

* **Κύπελλο**

Κυπελλούχος (3): 1999, 2011, 2014
Φιναλίστ (3): 1997, 2000, 2009
* **Λιγκ Καπ**

Νικήτρια (3): 1992, 2002, 2004
Φιναλίστ (3): 1995, 2000, 2006
* **Σούπερ Καπ**

Νικήτρια (1): 2002
Φιναλίστ (2): 2000, 2004
* **Προεδρικό Κύπελλο'**

Νικήτρια (1): 1999
### Διεθνείς

Πρωταθλήτρια Ασίας το 2010
#### Ηπειρωτικές

* **ΑΦΚ Τσάμπιονς Λιγκ**

Νικήτρια (2): 1995, 2010
Φιναλίστ (2): 1996–97, 2004
* **Ασιατικό Σούπερ Καπ**

Νικήτρια (1): 1996
#### Παγκόσμιες

* **Παγκόσμιο Κύπελλο Συλλόγων**

Τέταρτη θέση (1): 2010

Σύμβολα
-------

Η ομάδα ιδρύθηκε το 1989 με την ονομασία «Ίλχουα Τσόνμα» (일화 천마). Ως έμβλημα της ομάδας επιλέχθηκε το Τσόνμα (πήγασος της κορεατικής κουλτούρας τον οποίο ίππευε στον ουρανό ο Αυτοκράτορας Γιου Ντι). Η ομάδα μετεγκαταστάθηκε από τη Σεούλ στο Τσόναν, με αποτέλεσμα τη μετονομασία της σε «Τσόναν Ίλχουα Τσόνμα». Μία νέα αλλαγή έδρας έγινε το 2000, αυτή τη φορά στο Σόνγκναμ, όταν η ομάδα πήρε την ονομασία «Σόνγκναμ Ίλχουα Τσόνμα» (성남 일화 천마). Το Δεκέμβριο του 2013, ο δήμος της Σόνγκναμ αγόρασε την ομάδα από την Ilhwa Co. Ltd και τη μετονόμασε σε «Σόνγκναμ ΦΚ».

Παραπομπές
----------

1. ↑  «Official Club Profile at K League Website». Αρχειοθετήθηκε από το πρωτότυπο στις 4 Ιουνίου 2016. Ανακτήθηκε στις 7 Ιουλίου 2017.
2. ↑  «Asia's Clubs of the Century». IFFHS. Αρχειοθετήθηκε από το πρωτότυπο στις 18 Μαρτίου 2013.
3. ↑  *K League 30th Anniversary*. Seoul: K League. 2013. σελ. 178. ISBN 978-89-963178-4-5.
4. ↑  «City of Seongnam takes over football team». Arirang News. Αρχειοθετήθηκε από το πρωτότυπο στις 22 Φεβρουαρίου 2022. Ανακτήθηκε στις 12 Δεκεμβρίου 2013.

Εξωτερικοί σύνδεσμοι
--------------------

* Επίσημος ιστότοπος
Το **inSSIDer** είναι λογισμικό ανίχνευσης δικτύων Wi-Fi για Windows. Το 2008 πήρε το βραβείο Infoworld Bossie Award για το "καλύτερο λογισμικό ανοιχτού κώδικα στη δικτύωση". Σήμερα το λογισμικό, σύμφωνα με την επίσημη ιστοσελίδα, διατίθεται δωρεάν μόνον για δοκιμή και η κανονική του έκδοση διατίθεται επ' αμοιβή.

Ιστορία
-------

Το έργο ξεκίνησε γιατί η ανάπτυξη του NetStumbler είχε σταματήσει για κάποια χρόνια. Η MetaGeek άκουγε παράπονα ότι το NetStumbler δεν λειτουργούσε με τα Windows Vista και με την 64-bit έκδοση των Windows XP και αποφάσισε να αναπτύξει ένα ανοιχτού κώδικα εργαλείο ανίχνευσης για Wi-Fi δίκτυα που θα υποστήριζε τα καινούργια λειτουργικά συστήματα.

Χαρακτηριστικά
--------------

* Λειτουργεί με την κάρτα δικτύου του υπολογιστή.
* Εμφανίζει πληροφορίες για το ασύρματο δίκτυο (Κατασκευαστής AP, ισχύ σήματος, διεύθυνση MAC, κ.α).
* Γραφικά παράσταση των δικτύων.
* Ανοιχτού κώδικα

Απαιτήσεις συστήματος
---------------------

* Windows XP (x86, x64) SP2 με .NET 2.0, Vista ή Windows 7
* Ανάλυση οθόνης 1024 x 768 ή μεγαλύτερη

Δείτε επίσης
------------

* Kismet
* KisMAC

Εξωτερικοί σύνδεσμοι
--------------------

* Επίσημη ιστοσελίδα

Παραπομπες
----------

1. ↑  «Infoworld Bossie Award» (PDF). Ανακτήθηκε στις 18 Φεβρουαρίου 2010. [*νεκρός σύνδεσμος*]
2. ↑  Επίσημη ιστοσελίδα
Με τον γενικό όρο **άρχουσα τάξη** χαρακτηρίζεται το σύνολο των ατόμων εκείνων που ασκούν είτε κατά θεσμοθετημένο, είτε κατά άτυπο τρόπο, μια εξουσία μέσα σε μια κοινωνία. Η εξουσία αυτή μπορεί να εκδηλώνεται είτε λαμβάνοντας αποφάσεις αναγκαστικής εφαρμογής, όπως π.χ. οι κυβερνώντες, είτε επηρεάζοντας εκ της κοινωνικής, ή οικονομικής τους θέσης, με δηλώσεις ή ενέργειες, τις διάφορες εκδηλώσεις της κοινωνικής ζωής όπως π.χ. ακαδημαϊκοί, ιεράρχες, τραπεζίτες, επιχειρηματίες, μεγαλοεκδότες κ.λπ.

Κατά συνέπεια τα άτομα αυτά ως σύνολο εκλαμβάνονται ως ιδιαίτεροι παράγοντες στη δράση μιας κοινωνίας. Η άρχουσα τάξη παρατηρείται από την αρχαιότητα μέχρι σήμερα στις κοινωνίες όλων των λαών της Γης και ανεξάρτητα των διαφόρων πολιτευμάτων.

Η Άρχουσα τάξη διαφέρει από την λεγόμενη ανωτέρα τάξη ως προς την άσκηση επιρροής, που μπορεί τα μέλη της δεύτερης να μη ασκούν.

Δείτε επίσης
------------

* Ελιτισμός
* Εργατική τάξη

Πηγές
-----

* "Εγκυκλοπαίδεια Πάπυρος Larousse Britannica" τομ.56ος, σελ.344.
Το **Κομμουνιστικό Κόμμα Πολωνίας** (*Komunistyczna Partia Polski*, *KPP*) είναι κομμουνιστικό μαρξιστικό-λενινιστικό πολιτικό κόμμα της Πολωνίας, που ιδρύθηκε το 2002. Το Κόμμα, σύμφωνα με το καταστατικό του, είναι συνεχιστής αλλά και κληρονόμος της ιδεολογίας του κομμουνιστικού κόμματος όπως εκφραζόταν κατά τη διάρκεια της Δεύτερης Πολωνικής Δημοκρατίας.

Το κόμμα συμμετέχει στην Ευρωπαϊκή Κομμουνιστική Πρωτοβουλία. Επίσης αντιμετωπίζει συχνά δικαστικές διώξεις από τις κρατικές αρχές. Στο πλαίσιο της αλληλεγγύης προς το KPP σε σχέση με τις δικαστικές διαδικασίες εναντίον του, το 2018, το 2019 και το 2020 έγιναν διαμαρτυρίες και διαδηλώσεις κάτω από τις πολωνικές πρεσβείες σε δεκάδες χώρες. Μεταξύ άλλων τέτοιες διαδηλώσεις οργάνωσαν τα κόμματα που συμμετέχουν στην Ευρωπαϊκή Κομμουνιστική Πρωτοβουλία όπως το Κομμουνιστικό Κόμμα της Ελλάδας αλλά και άλλα κόμματα όπως το Κομμουνιστικό Κόμμα του Βελγίου και το Κομμουνιστικό Κόμμα της Βρετανίας.

Παραπομπές
----------

1. ↑
2. ↑
Η **Βουλή των Εφήβων** είναι ένα εκπαιδευτικό πρόγραμμα της Βουλής των Ελλήνων σε συνεργασια με το Υπουργείο Παιδείας, Έρευνας και Θρησκευμάτων, το οποίο λειτουργεί από το σχολικό έτος 1995-1996 και απευθύνεται στους μαθητές όλων των σχολείων της χώρας. Έχει ως βασικό στόχο την καλλιέργεια της θετικής στάσης των νέων, απέναντι στα κοινά καθώς και την ευαισθητοποίηση τους σχετικά με αρχές, κανόνες και αξίες της Δημοκρατίας. Για να συγκροτηθεί η Βουλή των Εφήβων, οι μαθητές καταθέτουν κάποιες συγκεκριμένες εργασίες που αξιολογούνται και λαμβάνουν, με βάση αυτές, κλήρους. Στο τέλος των δραστηριοτήτων επιλέγονται με κλήρωση (πραγματοποιείται με βάση τους κλήρους κάθε μαθητή) 300 έφηβοι-βουλευτές, οι οποίοι συγκροτούν τη Βουλή των Εφήβων, και συνεδριάζουν στις αίθουσες της Βουλής των Ελλήνων τον Ιούλιο. Συγκεκριμένα, έως, 260 έφηβοι-βουλευτές κληρώνονται από σχολεία της Ελλάδας, 20 από την Κύπρο και 20 από ελληνικά σχολεία του απόδημου ελληνισμού και είναι διακεκριμένοι στον διαγωνισμό λογοτεχνίας, μουσικής και δημιουργίας μηνύματος.

Δείτε επίσης
------------

* Η Σελίδα από την Βουλή Των Εφήβων
* Η Σελίδα από την Βουλή Των Ελλήνων
Χάρτης βιετναμέζικων πόλεων που δέχθηκαν επίθεση από την Κίνα.
Ο **Σινοβιετναμέζικος Πόλεμος** (αγγλικά: Sino-Vietnamese War, βιετναμέζικα: Chiến tranh biên giới Việt-Trung, πινγίν: Zhōng-Yuè Zhànzhēng), γνωστός επίσης ως Τρίτος Πόλεμος της Ινδοκίνας, ήταν μια σύντομη πολεμική σύρραξη μεταξύ της Λαϊκής Δημοκρατίας της Κίνας και της Σοσιαλιστικής Δημοκρατίας του Βιετνάμ στις αρχές του 1979.

Η Κίνα εξαπέλυσε επίθεση σε απάντηση στην εισβολή και κατοχή από τους Βιετναμέζους της Καμπότζης το 1978, που τερμάτισε το καθεστώς των Κόκκινων Χμερ, το οποίο υποστηριζόταν από το Πεκίνο.

Οι κινεζικές δυνάμεις εισέβαλαν στο βόρειο Βιετνάμ και κατέλαβαν αρκετές πόλεις κοντά στα σύνορα. Στις 6 Μαρτίου 1979 η Κίνα διακήρυξε ότι η πύλη προς το Ανόι ήταν πλέον ανοικτή και ότι η τιμωρητική εκστρατεία της είχε επιτύχει, πριν αποσύρει τα στρατεύματά της από το Βιετνάμ. Τόσο η Κίνα όσο και το Βιετνάμ διεκδίκησαν τη νίκη στον τελευταίο από τος πολέμους της Ινδοκίνας. Καθώς τα βιετναμέζικα στρατεύματα παρέμειναν στην Καμπότζη μέχρι το 1989, δεν προκύπτει η επιτυχία που ισχυρίζονται οι Κινέζοι, καθώς απέτυχαν στο στόχο τους να αποτρέψουν τη βιετναμέζικη ανάμειξη και παραμονή στην Καμπότζη. Μετά τη διάλυση της Σοβιετικής Ένωσης, τα σινοβιετναμέζικα σύνορα παγιώθηκαν.

Παρότι οι Κινέζοι δεν κατάφεραν να απομακρύνουν τους Βιετναμέζους από την Καμπότζη, μπορούσαν να ισχυριστούν ότι οι κομμουνιστές ανταγωνιστές τους κατά τον Ψυχρό Πόλεμο, Σοβιετικοί, ήταν ανίκανοι να προστατεύσουν το Βιετνάμ, με το οποίοι είχαν συμμαχικές σχέσεις.

Ονόματα του πολέμου
-------------------

Ο Σινο-Βιετναμέζικος Πόλεμος είναι γνωστός με διάφορα ονόματα στα κινέζικα και στα βιετναμέζικα. Τα ουδέτερα ονόματα για τον πόλεμο είναι 中越战争 (Σινο-Βιετναμικός πόλεμος) στα κινέζικα και Chiến tranh biên giới Việt-Trung (Σινο-βιετναμικός πόλεμος των συνόρων) στα βιετναμέζικα. Η κινεζική κυβέρνηση αναφέρεται στον πόλεμο ως «αμυντικός πόλεμος κατά του Βιετνάμ» (对越自卫反击战) ή «αμυντική αντεπίθεση κατά του Βιετνάμ» (对越自卫还击保卫边熆). Η κυβέρνηση του Βιετνάμ τον αποκαλεί «Πόλεμο ενάντια στον κινεζικό επεκτατισμό» (Chiến tranh chống bành trướng Trung Hoa).

Ο Σινο-Βιετναμέζικος Πόλεμος είναι επίσης γνωστός ως ο Τρίτος Πόλεμος της Ινδοκίνας στη δυτική ιστοριογραφία.

Παραπομπές
----------

1. ↑  «Why Won't Vietnam Teach the History of the Sino-Vietnamese War?». *thediplomat.com* (στα Αγγλικά). Ανακτήθηκε στις 11 Νοεμβρίου 2022.
2. ↑  Kissinger, Henry (2011). *On China*. New York: Penguin Press. ISBN 978-1-101-44135-0. 748371405.
3. ↑  «The Bitter Legacy of the 1979 China-Vietnam War». *thediplomat.com* (στα Αγγλικά). Ανακτήθηκε στις 11 Νοεμβρίου 2022.
4. ↑  Whitson, William W. (1976). *Foreign policy and U.S. national security : major postelection issues*. New York: Praeger. ISBN 0-275-56540-8. 2006067.

Εξωτερικοί σύνδεσμοι
--------------------

* Πολυμέσα σχετικά με το θέμα  Sino-Vietnamese War στο Wikimedia Commons
Συντεταγμένες: 41°30′19″N 26°31′35″E﻿ / ﻿41.5053°N 26.5264°E﻿ / 41.5053; 26.5264

Η **Σχολή Επιστημών Γεωπονίας και Δασολογίας** του Δημοκρίτειου Πανεπιστημίου Θράκης βρίσκεται στην πόλη της Ορεστιάδας. Είναι μία από τις 8 σχολές που ιδρύθηκαν στο Πανεπιστήμιο κατά την ανασυγκρότηση των σχολών του το έτος 2013 (ΦΕΚ A 134/2013). Η Σχολή συγκροτείται από τα Τμήματα Αγροτικής Ανάπτυξης και Δασολογίας και Διαχείρισης Περιβάλλοντος και
Φυσικών Πόρων που ιδρύθηκαν το 1999 .

Εγκαταστάσεις
-------------

Οι εγκαταστάσεις της Σχολής στην Ορεστιάδα χρησιμοποιούνται από κοινού και από τα δύο τμήματα και αποτελούνται από το κεντρικό κτίριο, τη βιβλιοθήκη, το συγκρότημα των Αμφιθεάτρων, το κτίριο των Εργαστηρίων, το συγκρότημα των Φοιτητικών Εστιών και για τις εκπαιδευτικές και ερευνητικές ανάγκες του Τμήματος Αγροτικής Ανάπτυξης το Αγρόκτημα της Σχολής που βρίσκεται στο κτήμα του τοπικού Σταθμού Γεωργικής Έρευνας.

Τμήματα και κατευθύνσεις
------------------------

* Τμήμα Αγροτικής Ανάπτυξης
	+ Κατεύθυνση Διαχείρισης Φυτικής Παραγωγής, Φυτοπροστασίας και Περιβάλλοντος
	+ Κατεύθυνση Αγροτικής Οικονομίας και Διοίκησης Αγροτικών Επιχειρήσεων
	+ Κατεύθυνση Επιστήμης και Τεχνολογίας Τροφίμων
* Τμήμα Δασολογίας και Διαχείρισης Περιβάλλοντος και Φυσικών Πόρων

Παραπομπές
----------

1. ↑  Με κλήρωση έγινε κοσμήτορας ο Κων. Χατζόπουλος Αρχειοθετήθηκε 2016-03-04 στο Wayback Machine. *Ο Χρόνος*.
2. ↑  ΦΕΚ A 124/2013
3. ↑  «Τμήμα Αγροτικής Ανάπτυξης Δημοκρίτειου Πανεπιστημίου Θράκης:Ιστορικό και σημερινές εγκαταστάσεις». Αρχειοθετήθηκε από το πρωτότυπο στις 26 Σεπτεμβρίου 2014. Ανακτήθηκε στις 19 Σεπτεμβρίου 2014.

Εξωτερικοί σύνδεσμοι
--------------------

* Τμήμα Αγροτικής Ανάπτυξης Δ.Π.Θ.
* Τμήμα Δασολογίας και Διαχείρισης Περιβάλλοντος και Φυσικών Πόρων Δ.Π.Θ.
Η **Εύη Δαέλη** ( Αθήνα, 19 Ιουνίου 1995) είναι Ελληνίδα ηθοποιός. Έγινε ευρέως γνωστή για την συμμετοχή της στην τηλεοπτική σειρά Ευτυχισμένοι Μαζί.

Βιογραφικό
----------

Γεννήθηκε στις 19 Ιουλίου 1995 στην Αθήνα από Ελληνοαυστραλή μητέρα και Έλληνα πατέρα. Σε ηλικία έξι ετών ξεκίνησε να δουλεύει ως παιδί μοντέλο, κάνοντας φωτογραφίσεις και διαφημιστικά, ενώ το 2007 ξεκίνησε την πορεία της ως ηθοποιός, συμμετέχοντας στην κινηματογραφική ταινία «Παρέες» (σκην. Σωτήρη Γκορίτσα) αλλά και στην κωμική σειρά του MEGA «Ευτυχισμένοι μαζί» (σκην. Ανδρέα Μορφονιού) υποδυόμενη την κόρη της Κατερίνας Λέχου και του Γιάννη Μπέζου. Η σειρά σημείωσε μεγάλη επιτυχία και ολοκληρώθηκε σε δύο σεζόν, τον Ιουνιο του 2009. Την σεζόν 2009-2010 πρωταγωνίστησε στην κωμική σειρά «Μ+Μ» (σκην. Ανδρέα Μορφονιού), πάλι στο MEGA, με τον ρόλο της Λούσυ, μια από τις κόρες του Φάνη Μουρατίδη. Ύστερα από μια αποχή τριών ετών, επέστρεψε ως ηθοποιός το 2013, μέσα από την κωμική σειρά του MEGA «Το σπίτι της Έμμας» (σκην. Ανδρέα Μορφονιού), η οποία κράτησε μία σεζόν και στην οποία συνεργάστηκε, μεταξύ άλλων, με τους Γιάννη Μπέζο, Κάτια Δανδουλάκη και Φαίδρα Δρούκα. Την σεζόν 2014-2015 συμμετείχε στην δραματική σειρά του STAR «Όρκος σιωπής» (σκην. Γιάννη Βασιλειάδη, Γιώργου Σιούγα), ενώ από το 2016 μέχρι το 2021 πρωταγωνίστησε στην κωμική σειρά του ALPHA «Έλα στη θέση μου» (σκην. Γιάννη Βασιλειάδη, Σπύρου Ρασιδάκη).

*Τη σεζόν 2021-2022 σειρά Σ' αγαπάω μεν... αλλά στον ρόλο του Ρία στο OPEN*

Έχει παρακολουθήσει μαθήματα μπαλέτου, ορθοφωνίας και κιθάρας. 

Εκτός από ηθοποιός είναι και πτυχιούχος του Τμήματος Δασοπονίας και Διαχείρισης Φυσικού Περιβάλλοντος από το Τ.Ε.Ι. Στερεάς Ελλάδας.-(αυτό δεν ισχύει όπως είπε και στο roast cast του μαλιατση,δεν πηγε ποτε να το σπουδασει μωρακια)

Παραπομπές
----------


1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 3 Φεβρουαρίου 2021. Ανακτήθηκε στις 30 Ιανουαρίου 2021.
Η ***Μεγάλη Ελληνική Εγκυκλοπαίδεια*** είναι γενική εγκυκλοπαίδεια που εκδόθηκε αρχικά μεταξύ του 1926 και 1934.

Η εγκυκλοπαίδεια ιδρύθηκε το 1926 από τον Παύλο Δρανδάκη (1896–1945) κατά το πρότυπο της *Εγκυκλοπαίδειας Μπριτάνικα*. Βοηθήθηκε από πολλούς γνωστούς και έμπειρους συνεργάτες και το αποτέλεσμα κρίθηκε εξαιρετικό. Γενικός Γραμματέας σύνταξης ήταν ο Ηρακλής Αποστολίδης και οι συγγραφείς περίπου 700. Η εκδοτική «Πυρσός» ανέλαβε την έκδοση της εγκυκλοπαίδειας και την 1η Μαρτίου 1926 κυκλοφόρησε το πρώτο τεύχος. Αποτελείται από 23.000 σελίδες σε 24 τόμους, με περίπου 280.000 λήμματα και 37.000 εικόνες, σχέδια και χάρτες. Εκδόθηκε περίπου την ίδια εποχή με το Εγκυκλοπαιδικό Λεξικό Ελευθερουδάκη, το οποίο είχε να ανταγωνιστεί για το ίδιο αναγνωστικό κοινό. Για την οικονομική διευκόλυνση των αναγνωστών και οι δύο εγκυκλοπαίδειες κυκλοφορούσαν σε τεύχη και πωλούνταν και με δόσεις. 

Ο Παύλος Δρανδάκης κράτησε ορισμένα δικαιώματα της εγκυκλοπαίδειας τα οποία αργότερα διεκδίκησε σε δίκη. Αφού κέρδισε την δίκη, οι απόγονοί του εξέδωσαν μία δεύτερη έκδοση της εγκυκλοπαίδειας το 1956 υπό τον λογότυπο "Φοίνιξ". 

Η εγκυκλοπαίδεια αποτελείται από 24 τόμους ένας εκ των οποίων ο 10ος είναι ειδικά αφιερωμένος στην Ελλάδα. Η εγκυκλοπαίδεια είναι γνωστή για την χρήση της καθαρεύουσας. Αργότερα εκδόθηκαν και τέσσερις επιπλέον τόμοι, για την επικαιροποίηση της, υπό τον γενικό τίτλο "Συμπλήρωμα τόμος Χ" (Χ = από Α΄ ως Δ΄), ανεβάζοντας έτσι τον συνολικό αριθμό των τόμων στους 28.

Πηγές
-----

* *Πάπυρος Λαρούς Μπριτάνικα*, τόμος 18 σελίδα 124 και τόμος 44 σελίδα 267, Αθήνα, 2006.
* Πασσιά Αγγελική, Τρία μεγάλα εκδοτικά τολμήματα. Εφημερίδα "Καθημερινή", ένθετο "Η περιπέτεια του βιβλίου στην Ελλάδα", 9 Μαΐου 1999.

Εξωτερικοί σύνδεσμοι
--------------------

* 10ος τόμος: Ελλάς - Ψηφιακή βιβλιοθήκη Ανέμη
Η ***Υψικάμινος*** είναι η πρώτη ποιητική συλλογή του Ανδρέα Εμπειρίκου, και έχει χαρακτηριστεί ως το πρώτο ελληνικό σουρεαλιστικό λογοτέχνημα. 

Κυκλοφόρησε στην Αθήνα το 1935 και αντιμετωπίστηκε με σκωπτική και σκεπτικιστική διάθεση από τους τότε λογοτεχνικούς κύκλους. Δεν ήταν μόνο ακατανόητο έργο, μα σε αυτό συνυπήρχαν γλωσσικά είδη έως τότε θεωρούμενα ασύμβατα μεταξύ τους. Ο Εμπειρίκος χρησιμοποίησε συχνά στοιχεία της Καθαρεύουσας και τα ανέμειξε με δημοτική γλώσσα στοχεύονττας τις γλωσσικές συμβάσεις της εποχής του με το να τις παραβιάζει, ουσιαστικά.

*Η* ***Υψικάμινος*** εισήγαγε έναν καινοτόμο τρόπο συγγραφής ποίησης στην Ελλάδα, καθώς ο Εμπειρίκος χρησιμοποίησε τη μέθοδο της αυτόματης γραφής, χαρακτηριστικού των υπερρεαλιστών του Παρισιού, καθώς και το υποσυνείδητο, με το οποίο είχε εξοικειωθεί μέσω των σπουδών του στην Ψυχανάλυση.

Sources
-------

* Beaton, Roderick (1999). *An Introduction to Modern Greek Literature*. Clarendon Press. ISBN 0198159749.

Παραπομπές
----------
Ο **Τάκης (Παναγιώτης) Γκώνιας** (Λιβαδειά, 6 Οκτωβρίου 1971) είναι Έλληνας πρώην διεθνής ποδοσφαιριστής που αγωνιζόταν ως επιθετικός μέσος, και νυν προπονητής ποδοσφαίρου, ο οποίος εργάζεται ως προπονητής του αιγυπτιακού συλλόγου Πίραμιντς.

 Το άρθρο αυτό είναι ανεπαρκώς ανεπτυγμένο ή ανολοκλήρωτο. Η βοήθειά σας είναι καλοδεχούμενη!

Ποδοσφαιρική πορεία
-------------------

### Σύλλογοι

Ξεκίνησε το άθλημα από τον Π.Σ. Παναθηναϊκό στο Κυριάκι Βοιωτίας και στη συνέχεια φόρεσε τις φανέλες ορισμένων από τις σπουδαιότερες ομάδες του ελληνικού πρωταθλήματος, της ισπανικής Σπόρτινγκ Χιχόν και της ιταλικής Μεσίνα.

### Εθνική Ελλάδας

Στις 19 Αυγούστου 1997 αγωνίστηκε για πρώτη φορά στην Εθνική Ελλάδας, σημειώνοντας με εκτέλεση πέναλτι το τελικό 2–1 επί της Κύπρου. Έξι μήνες αργότερα χρίστηκε για δεύτερη και τελευταία φορά διεθνής, επίσης κατά την πρώτη θητεία του στον Ηρακλή και πάλι αντικαθιστώντας στο 46' της φιλικής αναμέτρησης τον Κώστα Φραντζέσκο.

Μετά την καριέρα του ποδοσφαιριστή
----------------------------------

Μετά την ολοκλήρωση της ποδοσφαιρικής του καριέρας εργάστηκε ως τηλεοπτικός σχολιαστής ποδοσφαίρου. Επίσης, ασχολήθηκε με το γκολφ, φτάνοντας στο επαγγελματικό επίπεδο με τον Όμιλο Γκολφ της Γλυφάδας.

Στη συνέχεια, ωστόσο, αποφάσισε να επιστρέψει στον χώρο του ποδοσφαίρου, και έτσι εκπαιδεύτηκε στην Προπονητική και ξεκίνησε τη νέα του καριέρα το 2013 από τη Γλυφάδα, ενώ στη συνέχεια ανέλαβε την ομάδα της Επισκοπής (Οκτώβριος 2015 - Δεκέμβριος 2015).

Από 28 Ιουλίου έως 17 Δεκεμβρίου του 2016 ήταν προπονητής στην Καλλιθέα, την οποία καθοδήγησε σε 8 επίσημους αγώνες με απολογισμό 2 νίκες και 6 ήττες. Μεγαλύτερη προπονητική του επιτυχία το διάστημα αυτό ήταν η νίκη της Καλλιθέας επί του Ατρόμητου με σκορ 1–0 για τη δεύτερη αγωνιστική των ομίλων του Κυπέλλου Ελλάδας (1 Δεκεμβρίου 2016).

### Εργοτέλης

Τον Αύγουστο του 2017 ανέλαβε προπονητής του Εργοτέλη, ο οποίος βρισκόταν στο πρωτάθλημα της Football League.

### Πίραμιντς

Στις 29 Ιουνίου 2021 προσελήφθη από την αιγυπτιακή Πίραμιντς που αγωνίζεται στην  Α' Κατηγορία της Αιγύπτου.

Παραπομπές
----------

1. ↑  Παναθηναϊκός Κυριακίου, viotikibala.blogspot.gr
2. ↑  «Tάκης Γκώνιας: Μαθήματα... γκολφ»[*νεκρός σύνδεσμος*], άρθρο στον ιστότοπο SentraGoal.gr, 5 Νοεμβρίου 2005.
3. ↑  «Νέος προπονητής στην Επισκοπή ο Γκώνιας», άρθρο στον ιστότοπο Sport24.gr, 15 Οκτωβρίου 2015.
4. ↑  «Οριστικό: Τέλος ο Γκώνιας», άρθρο στον ιστότοπο OnSports.gr, 8 Δεκεμβρίου 2015.
5. ↑  «Ανέλαβε την Pyramids FC ο Γκώνιας». *www.sport-fm.gr*. 29 Ιουνίου 2021. Ανακτήθηκε στις 2 Ιουλίου 2021.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Η καριέρα του Τάκη Γκώνια ως ποδοσφαιριστής, στον ιστότοπο National-Football-Teams.com
* Παναγιώτης "Τάκης" Γκώνιας, στη βάση δεδομένων Ευρωπαίων διεθνών ποδοσφαιριστών eu-football.info
* «Ντρεπόμουν να βγω από το σπίτι μου», άρθρο στον ιστότοπο Sport24.gr, 26 Ιανουαρίου 2016.
Το ***Systema Naturae*** (τίτλος στη λατινική γλώσσα, που σημαίνει **«Σύστημα της Φύσεως»**) είναι ένα από τα σημαντικότερα έργα του μεγάλου Σουηδού βοτανολόγου, ζωολόγου και ιατρού Κάρολου Λινναίου (1707-1778). Με αυτό εισήχθη αρχικά και τελικά επικράτησε στη βιολογία η διωνυμική ονοματολογία για τις ονομασίες όλων των φυτικών και ζωικών οργανισμών. Η πρώτη έκδοση του βιβλίου έγινε το 1735. Ωστόσο η δέκατη έκδοση (1758) ήταν η σημαντικότερη και ο πλήρης τίτλος της ήταν *Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis* δηλαδή «Σύστημα της Φύσεως ανά τα τρία βασίλειά της, σύμφωνα με τις κλάσεις, τις τάξεις, τα γένη και τα είδη, με περιγραφές, διαφορές, συνώνυμα, τόπους». Αυτή η έκδοση θεωρείται η αφετηρία της ονοματολογίας των ζώων.

Το 1766-1768 ο Λινναίος δημοσίευσε την κατά πολύ επαυξημένη 12η έκδοση του βιβλίου, την τελευταία που συνέγραψε ο ίδιος. Μία ακόμα επιπλέον επαυξημένη έκδοση έγινε από τον Γιόχαν Φρήντριχ Γκμέλιν από το 1788 έως το 1793. Από τις αρχές του 20ού αιώνα τουλάχιστον οι ζωολόγοι αναγνωρίζουν αυτή ως την τελευταία (13η) έκδοση του έργου, γεγονός που επισημοποιήθηκε από τη «Διεθνή Επιτροπή επί της Ζωολογικής Ονοματολογίας» (ICZN) στις 26 Οκτωβρίου 1954.

Ο Λινναίος δημοσίευσε την πρώτη έκδοση του *Systema Naturae* όχι στην πατρίδα του Σουηδία, αλλά κατά την παραμονή του στην Ολλανδία.

Παραπομπές
----------

1. ↑  Gordh, Gordon· Beardsley, John W. (1999). «Taxonomy and biological control». Στο: Bellows, T. S.· Fisher, T.W. *Handbook of Biological Control: Principles and Applications of Biological Control*. Academic Press. σελίδες 45–55. ISBN 978-0-12-257305-7.
2. ↑  «Sherborn, C.D. 1902.». *Index Animalium*.
3. ↑  «Neave, S.A. 1939–1940, updated». *Nomenclator Zoologicus*.
4. ↑  *Opinions and Declarations rendered by the International Commission on Zoological Nomenclature*, τόμος 8, σσ. 167–178.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Systema Naturae** |

* Το βιβλίο στο *Linné online*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 312443157
* LCCN: no98081877
* GND: 7565262-6

 |

 |
Ο **Χάλεντ Ελ Αμίν** (αραβικά: خالد بيبو‎, γεννήθηκε 6 Οκτωβρίου 1976), περισσότερο γνωστός ως **Χάλεντ Μπέμπο** είναι Αιγύπτιος πρώην διεθνής ποδοσφαιριστής. 

Αγωνίστηκε ως επιθετικός σε μεγάλες ομάδες της πατρίδας του και έχει 19 συμμετοχές στην Εθνική Αιγύπτου έχοντας σημείωσει δύο γκολ. Στα αξιοσημείωτα της καριέρας του τα 4 γκολ στο Ντέρμπι του Καΐρου αγωνιζόμενος με την Αλ Αχλί με αντίπαλο τη Ζαμάλεκ σε παιχνίδι που έληξε με 6–1 στις 16 Μαΐου 2002. Είναι η μεγαλύτερη ήττα της Ζαμάλεκ στο ντέρμπι από την έναρξη του αγώνα του Αιγυπτιακού πρωταθλήματος το 1948. Είναι η πρώτη και η μοναδική φορά σε την ιστορία του αγώνα ότι οποιοσδήποτε παίκτης είχε πετύχει κάτι τέτοιο.

Είναι επίσης  ο μοναδικός παίκτης που σημείωσε χατ-τρικ στον τελικό του Αφρικανικού Τσάμπιονς Λιγκ στο δεύτερο αγώνα (21 Δεκεμβρίου 2001) με αντίπαλο την Μαμελόντι Σάνταουνς ΦΚ από τη Νότια Αφρική. Η συνάντηση έληξε με 3–0 και το τρόπαιο πήγε στην Αλ Αχλί.

Παραπομπές
----------

1. ↑  «El-Amin, Khaled 'Bebo'». Ανακτήθηκε στις 5 Δεκεμβρίου 2021.
2. ↑  «Al Ahly humiliate Zamalek 6-1». Ανακτήθηκε στις 5 Δεκεμβρίου 2021.
3. ↑  «African Club Competitions 2001». Ανακτήθηκε στις 5 Δεκεμβρίου 2021.
4. ↑  «Brilliant Bebo hat trick helps Ahly lift title». Ανακτήθηκε στις 5 Δεκεμβρίου 2021.

Εξωτερικοί σύνδεσμοι
--------------------

* Χάλεντ Μπέμπο στη FIFA (αρχειοθετημένος) (Αγγλικά)Edit on Wikidata

* Χάλεντ Μπέμπο's προφίλ παίκτη στο National-Football-Teams.comEdit on Wikidata
Το κάστρο Βίρτεμπεργκ περί το 1600, σε μία ταχυδρονική κάρτα του 1920.
Ο **Κορράδος Β΄**, γερμ.: Konrad II von Württemberg (απεβ. 1143) από τον Οίκο της Βυρτεμβέργης ήταν ο κόμης της Βυρτεμβέργης, που κυβέρνησε από το 1110 έως το 1143. Υπηρέτησε ως στρατάρχης της Σουαβίας  και προϊστάμενος (advocate) της πόλης Ουλμ. Είχε μεγάλες ιδιοκτησίες στις κοιλάδες του Νέκαρ και του Ρεμς.

Βιογραφία
---------

Ο πατέρας του Κορράδου Β΄ είναι άγνωστος, αλλά πιστεύεται ότι ανήκε στην οικογένεια των κομήτων του Βέριγκεν (Βέριγκενστατ). Ο λόγος για να το πιστέψουμε αυτό οφείλεται στην ομοιότητα του θυρεού των κομήτων του Βέρινγεν με αυτόν των κομήτων του Βίρτενμπεργκ. Έτσι γενικά θεωρείται ότι και οι δύο ευγενείς οικογένειες σχετίζονται μεταξύ τους. Η μητέρα του Kορράδου, η Λούιγκαρντ του Μπόιτελσμπαχ ήταν αδελφή του προκατόχου του Kορράδου Α΄.

Μετά το τέλος του Kορράδου Α΄, ο Κορράδος Β΄ ανέλαβε την εξουσία ως κληρονόμος του κάστρου Βίρτενμπεργκ. Ο Kορράδος Β΄ εμφανίζεται στις 12 Μαΐου 1110 μαζί με τη σύζυγό του Χάντελβιχ ως δωρητής ιδιοκτησιών κοντά στο Γκέπινγκεν στο μοναστήρι Μπλάουμποϊρεν και στις 28 Δεκεμβρίου 1122 ως μάρτυρας του Ερρίκου Ε΄ της Γερμανίας στο Σπάιερ (στην πρώτη περίπτωση ως κόμης· στη δεύτερη χωρίς τίτλο, αλλά αναφέρεται μεταξύ των κομήτων). Απεβίωσε το 1143.

Οικογένεια
----------

Νυμφεύτηκε πριν το 1110 τη Χάντελβιχ και είχε τέκνο:

* Λουδοβίκος Α΄ π.1098-1158, κόμης τη Βυρτεμβέργης.

Βιβλιογραφικές αναφορές
-----------------------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 1019722789. Ανακτήθηκε στις 15  Οκτωβρίου 2015.
2. ↑  Some information on Konrad II has been established from coins produced under his premiership - details are available here
3. ↑  This fact is from coins produced under his premiership - details are available here
4. ↑  This information is also derived from coins produced under his premiership, as reported on the 'medieval coinage' website, accessible here

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 232190627
* GND: 1019722789

 |

 |
Ο **Τζιοβάννι Μικιέλ** ήταν ευγενής, αξιωματούχος και έμπορος από την Δημοκρατία της Βενετίας τον 13ο αιώνα. Το όνομα του καταγράφεται για πρώτη φορά ως έμπορος (1213) στις Βενετικές αποικίες της Πελοποννήσου Κορώνη και Μεθώνη Μεσσηνίας. Ο Τζιοβάννι Μικιέλ και άλλοι τρεις έμποροι εγκατέλειψαν την δεκαετία του 1220 τις αποικίες με εντολή της Δημοκρατίας, αργότερα βρίσκονται στην Χαλκίδα (1224) και στην Θήβα (1234). Αργότερα κατείχε άλλα αξιώματα όπως απεσταλμένος στην Κωνσταντινούπολη (1223), Δουκικός Σύμβουλος (1224), Δούκας της Κρήτης (1227-1228), και ξανά Δουκικός Σύμβουλος (1228-1229). Με την επιστροφή του στην Βενετία ο Τζιοβάννι Μικιέλ διορίστηκε Δικαστής (1231), απεστάλη στην Ζάρα ως Κόμης (1233) και κατόπιν επέστρεψε ξανά στην Δημοκρατία ως Δικαστής (1238-1239). Την επόμενη διετία (1239-1241) εξελέγη Ποντεστά της Κωνσταντινούπολης, το Ύπατο αξίωμα των Βενετών στον Ελληνικό χώρο, ολοκλήρωσε την διετή του θητεία. Στην διάρκεια της θητείας του ο Τζιοβάννι Μικιέλ διοίκησε επιτυχώς τον Βενετσιάνικο στόλο σε ναυμαχία απέναντι σε Έλληνες από την Αυτοκρατορία της Νίκαιας που ήθελε να ανακτήσει την Κωνσταντινούπολη. Με την τελική του επιστροφή στην Βενετία διορίστηκε Ποντεστά της Κιότζα (1246) και ξανά Δικαστής της Βενετίας (1247-1248).

Παραπομπές
----------

1. ↑  Jacoby 2006, σ. 73
2. ↑  Jacoby 2006, σσ. 73-74
3. ↑  Jacoby 2006, σ. 74
4. ↑  Jacoby 2006, σ. 74
5. ↑  Jacoby 2006, σσ. 74-75
6. ↑  Jacoby 2006, σσ. 74-75

Πηγές
-----

* Jacoby, David (2006). "The Venetian Government and Administration in Latin Constantinople, 1204–1261: A State within a State". In Gherardo Ortalli; Giorgio Ravegnani; Peter Schreiner (eds.). Quarta Crociata. Venezia - Bisanzio - Impero latino. Atti delle giornate di studio. Venezia, 4-8 maggio 2004. Venice: Istituto veneto di scienze, lettere ed arti.
Το **Κύπελλο Πρωταθλητριών ομάδων Ευρώπης καλαθοσφαίρισης ανδρών** (και τρίτο σαν **Ευρωλίγκα ανδρών**) της περιόδου **1998-99**, ήταν η **42η** διοργάνωση στην ιστορία του θεσμού. Διεξήχθη σε δυο στάδια με φάσεις ομίλων (στο κάθε στάδιο υπήρχαν 4 όμιλοι), απ' το δεύτερο εκ των οποίων προέκυψαν τα 8 ζευγάρια της φάσης των «16» (1o βήμα των Play-Off). Ακολούθησαν τα προημιτελικά (2ο βήμα των Play-Off) και τελικά το «φάιναλ-φορ», που έλαβε χώρα στο Μόναχο, το διήμερο 20 Απριλίου-22 Απριλίου 1999.

Στις 4 καλύτερες ομάδες προκρίθηκαν δυο συμπολίτες ιταλικοί σύλλογοι, η Κίντερ Μπολόνια και η *Τιμσίστεμ* Φορτιτούντο Μπολόνια, ο Ολυμπιακός Πειραιώς και, για πρώτη φορά στα χρονικά, η λιθουανική Ζαλγκρίρις Κάουνας. Μάλιστα η τελευταία έκανε και τη μεγάλη έκπληξη, σαρώνοντας τον πρωταθλητή Ευρώπης του 1997 Ολυμπιακό στον ημιτελικό και υποτάσσοντας με σχετική άνεση την Κίντερ Μπολόνια στον Τελικό.

* Ημιτελικοί: Κίντερ-Τιμσίστεμ **62**-57, Ζάλγκιρις-Ολυμπιακός **87**-71

* Τελικός: Ζάλγκιρις-Κίντερ **82**-74

* 3η-4η θέσεις: Ολυμπιακός-Τιμσίστεμ **74**-63

  

Η σύνθεση της Ζάλγκιρις: Τάιους Έντνι και Άντονι Μπάουι (ΗΠΑ), Γίρι Ζίντεκ (Τσεχία), Σαούλιους Στομπέργκας, Τόμας Μασιούλις, Εουρέλιους Ζουκάουσκας και Μιντάουγκας Ζουκάουσκας, Ντάινιους Αντομάιτις, Ντάριους Μασκολιούνας, Κεστούτις Σεστόκας.

Παραπομπές
----------

1. ↑   Η Ζαλγκίρις που έδειξε το δρόμο, πριν από 20 χρόνια

Πηγές
-----

* Επίσημη ιστοσελίδα της Ευρωλίγκα

  


|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ευρωλίγκα |
| --- |
|  |
| FIBA Europe | 

|  |  |
| --- | --- |
| Κύπελλο Πρωταθλητριών | 
1958 · 1958-59 · 1959-60 · 1960-61 · 1961-62 · 1962-63 · 1963-64 · 1964-65 · 1965-66 · 1966-67 · 1967-68 · 1968-69 · 1969-70 · 1970-71 · 1971-72 · 1972-73 · 1973-74 · 1974-75 · 1975-76 · 1976-77 · 1977-78 · 1978-79 · 1979-80 · 1980-81 · 1981-82 · 1982-83 · 1983-84 · 1984-85 · 1985-86 · 1986-87 · 1987-88 · 1988-89 · 1989-90 · 1990-91 |
|  |
| Ευρωπαϊκό Πρωτάθλημα | 
1991-92 · 1992-93 · 1993-94 · 1994-95 · 1995-96 |
|  |
| Ευρωλίγκα | 
1996-97 · 1997-98 · 1998-99 · 1999-2000 |
|  |
| Σουπρολίγκα | 
2000-01 |

 |
|  |
| Euroleague Basketball | 

|  |  |
| --- | --- |
|                          Ευρωλίγκα | 
2000-01 · 2001-02 · 2002-03 · 2003-04 · 2004-05 · 2005-06 · 2006-07 · 2007-08 · 2008-09 · 2009-10 · 2010-11 · 2011-12 · 2012-13 · 2013-14 · 2014-15 · 2015-16 · 2016-17 · 2017-18 · 2018-19 · 2019-20 · 2020-21 · 2021-22 · 2022-23 · 2023-24 |

 |

 |
Η **Δήμητρα Σιγάλα** (Αθήνα, 3 Αυγούστου 1976) είναι Ελληνίδα ηθοποιός και εγκληματολόγος.

Πρώτα Χρόνια
------------

Γεννήθηκε στην Αθήνα το 1976 όπου και μεγάλωσε. Σπούδασε στο Τμήμα Θεάτρου της Σχολής Καλών Τεχνών του Αριστοτελείου Πανεπιστημίου Θεσσαλονίκης ενώ έχει κάνει μπαλέτο στο Royal Academy και Jazz και εκτός αυτού έχει πάρει πτυχίο στο τραγούδι από το ελληνικό ωδείο.

Βιογραφικό
----------

Έκανε την πρώτη της εμφάνιση στην τηλεόραση το 1999 στη σειρά «Ύστερα ήρθαν οι μέλισσες» υποδυόμενη την Νίκη, την τηλεοπτική κόρη της Κάτιας Δανδουλάκη. Ακολούθησαν μικρές συμμετοχές στις σειρές «Επιθυμίες», «Έρωτας κλέφτης» και «Αθώος ή ένοχος». Το 2001, είχε έναν από τους πρωταγωνιστικούς ρόλους στη δραματική σειρά «Πρόκληση» σε σκηνοθεσία Γιάννη Βασιλειάδη. Τη σεζόν 2003-2004 ανήκε στο καστ των σειρών «Έρωτας όπως έρημος» και «Ακροβατώντας».Στον ήλιο του Αιγαίου Θα βρεις το δάσκαλό σου Από το 2006 μέχρι το 2008 έλαβε μέρος στις δραματικές σειρές «Αν μ' αγαπάς» και «Ζωή ξανά» στον Alpha. Το 2010, έπαιξε σε μία ιστορία της αστυνομικής σειράς «Ο 3ος Νόμος» μαζί με την Ιωάννα Παππά και τον Μάκη Παπαδημητρίου.

Το 2011, εγκαταστάθηκε στη Βαρκελώνη ξεκινώντας μεταπτυχιακές σπουδές στην εγκληματολογία. Ολοκλήρωσε τις σπουδές της εκεί το 2014 και επέστρεψε στην Ελλάδα. Τη σεζόν 2014-2015 έκανε διάφορες εμφανίσεις στην καθημερινή σειρά «Όρκος σιωπής». Την ίδια περίοδο συμμετείχε σε επεισόδια της σειράς Εθνική Ελλάδος στο ρόλο της Νένας, και παράλληλα στην κωμική σειρά Μάνα Χ Ουρανού Τη σεζόν 2016-2017 συμμετείχε στη δραματική σειρά «Η λέξη που δε λες» σε σκηνοθεσία Θοδωρή Παπαδουλάκη. Ακολούθησε ο ρόλος της Μπέλλας στην κωμική σειρά «Ο άντρας των ονείρων μου» την επόμενη σεζόν στο Star Channel. Τη σεζόν 2019-2020 πρωταγωνιστεί στην κωμική σειρά *Κρατάς μυστικό;* ερμηνεύοντας το ρόλο της αλλοπρόσαλλης δασκάλας Σίσσυς Αστερίου. Ακόμη κάνει μία έκτακτη εμφάνιση στη σειρά εποχής του Μανούσου Μανουσάκη. Το Κόκκινο Ποτάμι ερμηνεύοντας το ρόλο της Ελένης Νικολαϊδη. Τη σεζόν 2020 - 2021 πρωταγωνιστησε στη σειρά «Αγγελική» ενσαρκώνοντας τον ρόλο της Σοφίας Αθανασίου. Τη σεζόν 2021 - 2022 πρωταγωνιστεί στη νέα κωμική σειρά του Alpha TV «Άσε μας ρε μαμά». Τη σεζόν 2022 - 2023 *σειρά* δεύτερο κύκλο *Το Κόκκινο Ποτάμι* ρόλο της Ελένης Νικολαϊδη *του Open TV Τη σεζόν 2023 σειρά Ο Όρκος ΙΙ στον ρόλο του Σύλβια Ρήγα στο ΕΡΤ1 σειρά Ο Γιατρός του Alpha TV*

Παραπομπές
----------

1. ↑  «Πώς μια εγκληματολόγος πήρε τον πρώτο της ρόλο ως ηθοποιός στο πλευρό της Μαρινέλας και της Δανδουλάκη!». 2017-10-21.. Ανακτήθηκε στις 2017-10-21. [*νεκρός σύνδεσμος*]
Ο **Ιβάν Νικολάιεβιτς Σβιτάιλο** (ρωσικά: *Иван Николаевич Свитайло*, ουκρανικά: *Іван Миколайович Світайло*) (1985, Γιάλτα, Κριμαία, Ουκρανία) είναι Ελληνορώσος χορευτής, χορογράφος και ηθοποιός.

Βιογραφικό
----------

Γεννήθηκε το 1985 στη Γιάλτα της Κριμαίας, όπου πέρασε τα πρώτα του χρόνια. Ο πατέρας του έχει καταγωγή από τη Ρωσία, ενώ η μητέρα του είναι Ελληνίδα. Το 1995, σε ηλικία 10 ετών, εγκαταστάθηκε με τη μητέρα του στην Ελλάδα. Σε ηλικία 15 ετών ξεκίνησε να ασχολείται με το χορό λαμβάνοντας μέρος σε διάφορες χορευτικές ομάδες με τις οποίες συμμετείχε σε διάφορες παραστάσεις. Τελειώνοντας το σχολείο ξεκίνησε τις σπουδές του στο χορό στην Κρατική Σχολή Ορχηστικής Τέχνης, στην Ανωτέρα Επαγγελματική Σχολή Χορού της Νίκης Κονταξάκη, μπαλέτο στην Εθνική Λυρική Σκηνή ενώ ήταν υπότροφος του Ιδρύματος Ωνάση. Ξεκίνησε να εργάζεται στο θέατρο ως χορευτής το 2006. *τη σεζόν 2009 Στρέλλα*.

Το 2008 εγκαταστάθηκε στις ΗΠΑ όπου δούλεψε ως χορευτής και έκανε σπουδές υποκριτικής στην Ακαδημία Κινηματογράφου της Νέας Υόρκης. Επέστρεψε στην Ελλάδα το 2011 ξεκινώντας την συνεργασία του με τον σκηνοθέτη Γιάννη Κακλέα στο θέατρο. Έγινε ιδιαίτερα γνωστός στο ευρύ κοινό το 2014 από την παρουσία του στην εκπομπή μουσικής θεματολογίας για διασημότητες *Just the 2 of us* στο Mega Channel. Εκεί διαγωνίστηκε μαζί με την Έλενα Τσαγκρινού φτάνοντας μέχρι την τελική τετράδα του διαγωνισμού. Το 2015 εντάχθηκε στο πρωταγωνιστικό καστ του δεύτερου κύκλου της κωμικής σειράς *Κάτω Παρτάλι* υποδυόμενος τον Ρούσο Ρουσουνέλο. Το 2017 ήταν μέλος της κριτικής επιτροπής του χορευτικού σόου *So you think you can dance*, στον Ant1. Από τον Μάρτιο του 2019 μέχρι τον Ιούλιο του 2020 είχε έναν από τους πρωταγωνιστικούς ρόλους στην καθημερινή σειρά *Γυναίκα χωρίς όνομα*, στον Ant1. Είναι παντρεμένος με την ηθοποιό Σταυριάνα Γαρνάβου, με την οποία έχει αποκτήσει μία κόρη, τη Νεφέλη. Τη σεζόν 2021 σειρά *Σχεδόν ενήλικες*, του Mega, *42°C* του Cosmote TV, τη σεζόν 2022 *The masked singer* του Σκάι, τη σεζόν 2022–2023 σειρά *Άγρια γη* του Σκάι, τη σεζόν 2023 *Milky way* του Mega τη σεζόν 2023–2024 σειρά *Στα σύρματα* της ΕΡΤ1.

Παραπομπές
----------

1. ↑  «ΒΙΝΤΕΟ-J2US: Όλα όσα έγιναν στο 10o live». 2014-06-05.. Ανακτήθηκε στις 2014-06-05.
2. ↑  «Ο Ιβάν Σβιτάιλο μιλά για το Κάτω Παρτάλι!». 2015-03-09.. Ανακτήθηκε στις 2015-03-09.
3. ↑  «Ο Ιβάν Σβιτάιλο στο "So You Think You Can Dance"». 2017-04-16.. Ανακτήθηκε στις 2017-04-16.
4. ↑  «ΓΥΝΑΙΚΑ ΧΩΡΙΣ ΟΝΟΜΑ: Αυτό είναι το νέο πρόσωπο φωτιά που εισβάλει στη σειρά». 2019-03-21.. Ανακτήθηκε στις 2019-03-21.
Ο **Νικόλαος Κόπτσης** καταγόταν από τη Μπάλτζα (σήμερα ονομάζεται Μελισσοχώρι, δήμου Μυγδονίας) και συμμετείχε ενεργά στον Μακεδονικό Αγώνα. 

Διετέλεσε πρώτος πρόεδρος της Μπάλτζας μετά την απελευθέρωση το 1912 και παρασημοφορήθηκε για την προσφορά του στην πατρίδα από τον ίδιο τον βασιλέα Κωνσταντίνο Α', ενώ είχε παρασημοφορηθεί με το μέγιστο παράσημο του Σουλτάνου για την ανθρωπιά του και την ανδραγαθία του.

Βιογραφία
---------

Ο Νικόλαος Κόπτσης γεννήθηκε στην Μπάλτζα (Μελισσοχώρι) το έτος 1868. Μυήθηκε στον Μακεδονικό Αγώνα και υπήρξε ο κύριος διοργανωτής του εντόπιου κομιτάτου. Είχε στενή συνεργασία με τον πρόξενο Λάμπρο Κορομηλά και τον καπετάνιο Ζώη.

Από το 1910 έως το 1920 ως πρόεδρος του χωριού πρόσφερε τις υπηρεσίες του. Ο Μακεδονομάχος προσέφερε υπηρεσία στην απελευθέρωση της Θεσσαλονίκης. Ο Κόπτσης παρασημοφορήθηκε από την υψηλή Πύλη με το μέγιστο παράσημο του Σουλτάνου για την ανθρωπιά του και την ανδραγαθία του, όταν έσωσε από βέβαιο πνιγμό Τούρκο ναύαρχο στο λιμάνι της Θεσαλονίκης.

Αργότερα την 24ην Οκτωβρίου 1912 με δική του πρωτοβουλία, έφιππος με τη συνοδεία δυο αγροφυλάκων, χρησιμοποιώντας το παράσημο του Σουλτάνου, πέρασε τις Τουρκικές γραμμές και παρουσιάστηκε στον διάδοχο Κωνσταντίνο, στο στρατηγείο του Τοψίν (χωριό Γέφυρα). Εκεί ενημέρωσε τον αρχιστράτηγο για την προέλαση και την πρόθεση των Βουλγάρων να καταλάβουν τη Θεσσαλονίκη.

Η πρωτοβουλία αυτή του Νικόλαου Κόπτση τιμήθηκε ως έπρεπε. Οι πολύ σημαντικές πληροφορίες του αναγνωρίστηκαν και σαν αναγνώριση της προσφοράς του, η πατρίδα του απένειμε το δίπλωμα και το παράσημο του Αργυρού Σταυρού των ιπποτών του Τάγματος Σωτήρος. Η παρασημοφορία έγινε από τον ίδιο τον Βασιλέα Κωνσταντίνο Α' με τον οποίο είχε πάντοτε επαφή στο χωριό του, σαν φίλος αλλά και πρόεδρος της κοινότητος που ήταν.

Απεβίωσε το 1920.

Πηγές
-----

* Δημήτριος Ιωάν. Καμπασακάλης, Ιστορία της Μπάλτζας (Μελισσοχώρι-Θεσσαλονίκη)
To **Forfone** είναι μια δωρεάν VoIP-εφαρμογή που επιτρέπει στον χρήστη να κάνει κλήσεις, να στέλνει και να μοιράζεται μηνύματα κειμένου, φωτογραφίες και την τρέχουσα τοποθεσία του χρήστη. Η εφαρμογή δεν απαιτεί επιπλέον καταχώρηση ή λογαριασμό χρήστη αλλά επιτρέπει άμεση πρόβαση σε όλα τα δίκτυα κινητής και σταθερής τηλεφωνίας χρησιμοποιώντας Wi-Fi, LTE, 3G ή UMTS.

Μπορεί να εγγυηθεί 100% διαθεσιμότητα χρησιμοποιώντας push-notifications[*ασαφές*]. Για να απαντήσετε κλήσεις ή να λάβετε μηνύματα η εφαρμογή δεν χρειάζεται να παραμένει ανοιχτή ή να βρίσκεται στο παρασκήνιο. Η εφαρμογή είναι συμβατή με κάθε iPhone, iPod Touch ή Android συσκευή και απαιτεί το λιγότερο iOS 4.0 ή Android 2.2. Η εφαρμογή forfone είναι μια εφαρμογή VoIP και αποστολής μηνυμάτων που κάνει την τηλεφωνία μέσω διαδικτύου τόσο εύκολη όσο και ένα τυπικό τηλέφωνο.

Ασφάλεια δεδομένων
------------------

Το ανεξάρτητο ερευνητικό ίδρυμα SBA-Research που εδρεύει στη Βιέννη αποκάλυψε σε σχετικό white paper «τρύπες ασφάλειας» σε εφαρμογές μηνυμάτων που βρίσκονται στην αγορά. Οι ερευνητές όχι μόνο κατάφεραν να αποκτήσουν πρόσβαση στους λογαριασμούς, αλλά και να στείλουν μηνύματα κειμένου από τους εξυπηρετητές πολλών εφαρμογών. Μόνο στην Forfone και σε τρεις ακόμη ήταν ανέφικτη η πρόσβαση στο λογαριασμό χρήστη καθώς και η αποστολή μηνυμάτων και η παραλαβή μηνυμάτων για λογαριασμό των χρηστών.

Εξωτερικοί σύνδεσμοι
--------------------

* Επίσημη Ιστοσελίδα
* Συχνές Ερωτήσεις Forfone

Παραπομπές
----------

1. ↑
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 27 Απριλίου 2012.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 13 Απριλίου 2012. Ανακτήθηκε στις 27 Απριλίου 2012.
4. ↑
5. ↑
6. ↑
Η **μονή των Τριών Ιεραρχών** βρίσκεται στο δυτικό άκρο της κορυφής των Αστερουσίων ορέων, που ονομάζεται Κόφινας, κοντά στο χωριό «Καπετανιανά», στα νότια του νομού Ηρακλείου (Κρήτης).

Ιδρύθηκε από τον φιλόσοφο και μοναχό του 14ου αιώνα, Ιωσήφ Φιλάγρη, και λειτούργησε ως εγκατάσταση του πρώτου ελληνικού πανεπιστημίου, διδάσκοντας φιλοσοφία, αστρονομία, γραμματική, θεολογία και ιατρική. Φεύγοντας από την άλλη μονή, την μονή Κουδουμά, νοτίως του Κόφινα και των Αστερουσίων, όπου εμόνασε πρώτα, ο Φιλάγρης, κυνηγημένος από το λατινικό καθολικό φανατικό ιερατείο μετά την επανάσταση του Αγίου Τίτου (1363-1366), κατέφυγε στην περιοχή των Αστερουσίων, όπου ίδρυσε την μονή των Τριών Ιεραρχών, στην περιοχή Λουσούδι Καπετανιανών, (Λουσούδι η ονομασία καθώς υπήρχαν κάποτε εκεί πολλά νερά). Δίπλα της ίδρυσε μία σχολή ελληνικών γραμμάτων, η οποία ουσιαστικά υπήρξε το πρώτο πανεπιστήμιο στον Ελληνικό χώρο, όπου διδασκόταν ο Πλάτωνας και ο Αριστοτέλης, και άλλοι Έλληνες φιλόσοφοι μαζί με τα κείμενα των Πατέρων της εκκλησίας και αντιγράφει τα έργα όλων των μεγάλων της ελληνικής φιλοσοφίας. Η μονή των Τριών Ιεραρχών είναι μετόχι της μονής Κουδουμά.

Το καθολικό της μονής εγκαταλήφθηκε και καταστράφηκε, αλλά αναστηλώθηκε μετά τις ανασκαφές που έγιναν από τον καθηγητή Αθανάσιο Παλιούρα και έφεραν στο φως το μοναστήρι, το 2015 και 2016. Το 2016 έγιναν τα θυρανίξια, μετά από 600 χρόνια.

Εξωτερικοί σύνδεσμοι
--------------------

* Αρχειοθετήθηκε 2022-09-28 στο Wayback Machine.
Ο **Μπέρτουλφ**, γερμ. Bertulf (απεβ. 883) από τον Οίκο των Κορραδιδών ήταν αρχιεπίσκοπος της Τριρ.

Βιογραφία
---------

Ήταν ένας από τους τρεις γιούς του Γκέμπχαρτ κόμη του Λάνγκαου. Αδελφοί του ήταν ο Ούντο και ο Βερεγγάριος Α΄.

Το 863 ο πάπας Νικόλαος Α΄ τιμώρησε με ακοινωνησία τον Τέοτγκαουτ, αρχιεπίσκοπο της Τριρ, και τον καθαίρεσε. Ο Τέοτγκαουτ μετέβη στη Ρώμη και απεβίωσε εκεί το 968. Ο Μπέρτουλφ ήταν ηγούμενος του αββαείου του Μέττλαχ. Το διάστημα 863-869 δεν υπήρχε αρχιεπίσκοπος, αλλά η έδρα έμενε κενή (*sede vacante*). Ο Κάρολος Β΄ ο *φαλακρός* της Δυτικής Φραγκίας μερίμνησε να τοποθετηθεί στην Τριρ ο υποψήφιός του, Μπέρτουλφ, το 869 και να επικυρωθεί από τον πάπα. O Κάρολος Β΄ του έδωσε επίσης την πόλη Μέρτσιχ (*Merzig*), που ως τότε ανήκε στο στέμμα.

Η εκλογή ήταν πρόκληση για τον αδελφό τού Καρόλου Β΄, τον Λουδοβίκο Β΄ τον *γερμανικό* της Ανατολικής Φραγκίας, που τοποθέτησε δικό του υποψήφιο, τον Βάλντο, ηγούμενο του αββαείου του Αγ. Μαξιμίν στην Τριρ, αδελφό του Μπέρτουλφ. Ωστόσο οι άλλοι αρχιεπίσκοποι αντέδρασαν σε αυτό, αφού ο πάπας είχε επιβεβαιώσει την εκλογή του Μπέρτουλφ.

Το 870 ο Μπέρτουλφ παρακολούθησε μία Σύνοδο στην Κολωνία μαζί με τους μητροπολίτες περιοχών του Ρήνου, Λιούτμπερτ και Βίλλιμπερτ και ξανά εγκαινίασαν τον καθεδρικό της Κολωνίας.

Αναφορές
--------

1. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. berttr. Ανακτήθηκε στις 17  Οκτωβρίου 2020.
2. 1 2  Darryl Roger Lundy: (Αγγλικά) *The Peerage*.
3. ↑  berttr.
4. ↑  trie.
5. ↑  WIAG-Pers-EPISCGatz-05063-001.
6. ↑  «Archived copy». Αρχειοθετήθηκε από το πρωτότυπο στις 26 Φεβρουαρίου 2010. Ανακτήθηκε στις 26 Φεβρουαρίου 2010.  The Annals of Fulda*. (Manchester Medieval series, Ninth-Century Histories, Volume II.) Reuter, Timothy (trans.) Manchester: Manchester University Press, 1992.*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 308710970
* GND: 1051150744

 |

 |
Ο **Μιχάλης Πολυτάρχου** (γεννήθηκε στις 23 Ιουνίου 1983) είναι Έλληνας επαγγελματίας καλαθοσφαιριστής που αγωνίζεται στο Τρίτωνα της Α2 Εθνικής. Έχει ύψος 1,90 μέτρων και αγωνίζεται στη θέση του σούτινγκ γκαρντ .

Επαγγελματική σταδιοδρομία
--------------------------

Ο Πολυτάρχου ξεκίνησε την σταδιοδρομία του από την ομάδα της πατρίδας του, τον Πανναξιακό, παίζοντας στα περιφερειακά πρωταθλήματα των Κυκλάδων. Αργότερα πήγε στα Τρίκαλα 2000, τον Αργοναύτη Ραφήνας, τον Αρδηττό και την Ιεράπετρα, παίζοντας στα κατώτερα πρωταθλήματα του ελληνικού μπάσκετ. Το 2008, πήγε στον Ίκαρος-Έσπερος Καλλιθέας, όπου βοήθησε την ομάδα του να κερδίσει την άνοδο από την Β' Εθνική στην Α2 Εθνική, και, τέλος, τον προβιβασμό στην Α1 Εθνική, όπου σημείωσε 120 συνολικούς πόντους σε πάνω από δύο αγωνιστικές περιόδους. Το 2012, πήγε στην ΑΕΚ, βοηθώντας την ομάδα να κερδίσει την άνοδο από την Β' Εθνική στην Α2 και τελικά την επιστροφή της ΑΕΚ στην Α1 Κατηγορία. Κατά τη διάρκεια της θητείας του στην ΑΕΚ ήταν αρχηγός της ομάδας.

Μετά την αποδέσμευσή του από την ΑΕΚ υπέγραψε διετές συμβόλαιο με το Περιστέρι. Με το Περιστέρι κέρδισε επίσης μία άνοδο με τον σύλλογο για να επιστρέψει στην Α1 Εθνική. Αφού είχε αρχικά ανανεώσει το συμβόλαιό του με το Περιστέρι μέχρι το 2019, οι δύο πλευρές συμφώνησαν αμοιβαία να χωρίσουν οι δρόμοι τους στις 30 Σεπτεμβρίου 2018. Δύο μέρες αργότερα, εντάχθηκε στον Ηρακλή Θεσσαλονίκης, της Α2 Κατηγορίας.

Βραβεία και επιτεύγματα
-----------------------

### Ίκαρος-Έσπερος Καλλιθέας

* Νικητής Α2 Εθνικής 2009–10

### ΑΕΚ

* Νικητής Α2 Εθνικής 2013–14

### Περιστέρι

* Νικητής Α2 Εθνικής 2017–18

Παραπομπές
----------

1. ↑  Iraklis land Michalis Polytarchou.

Εξωτερικοί σύνδεσμοι
--------------------

* Προφίλ Eurobasket.com
* Προφίλ στην Ιστοσελίδα του Ελληνικού Πρωταθλήματος (στα Ελληνικά)
* Προφίλ ΑΕΚ (στα Ελληνικά)
Η **Μαρία Πρεβολαράκη** (Αθήνα, 21 Δεκεμβρίου 1991) είναι Ελληνίδα παλαίστρια της ελευθέρας πάλης και παγκόσμια κυπελλούχος γυναικών.

Συμμετοχές στους Ολυμπιακούς Αγώνες
-----------------------------------

Η πρώτη της ολυμπιακή συμμετοχή ήταν στους Θερινούς Ολυμπιακούς Αγώνες του 2012, όπου αγωνίστηκε στα 55 κιλά και αποκλείστηκε από την παγκόσμια πρωταθλήτρια Γιούλιγια Ράτκεβιτς, καταλαμβάνοντας την 15η θέση. Στους Ολυμπιακούς του 2016 στο Ρίο ντε Τζανέιρο, αγωνίστηκε στα 53 κιλά και κατέλαβε τη 10η θέση. Στους Ολυμπιακούς Αγώνες του Τόκιο, και πάλι στα 53 κιλά, κατέλαβε την 11η θέση.

Μετάλλια σε διεθνείς διοργανώσεις
---------------------------------

Σε παγκόσμια πρωταθλήματα έχει κατακτήσει χάλκινα μετάλλια το 2012 στον Καναδά, το 2017 στο Παρίσι, και το 2022 στο Βελιγράδι.

Τον Δεκέμβριο του 2020 η Πρεβολαράκη κατέκτησε στη Σερβία το χρυσό μετάλλιο στο Παγκόσμιο κύπελλο πάλης γυναικών, επικρατώντας με 5-1 της Πολωνίδας Ζάσινα στον τελικό των 53 κιλών. Έτσι, κέρδισε την πρώτη θέση στον κόσμο.

Σε ευρωπαϊκά πρωταθλήματα γυναικών έχει κατακτήσει ασημένια μετάλλια το 2013 στη Γεωργία, το 2014 στη Φινλανδία, το 2021 στην Πολωνία, και το 2022 στην Ουγγαρία. Επίσης χάλκινα μετάλλια έχει κερδίσει στο Ευρωπαϊκό πρωτάθλημα Γυναικών το 2017 στη Σερβία, το 2018 στη Ρωσία και το 2023 στην Κροατία.

Έχει κερδίσει τρία χρυσά στους Μεσογειακούς Αγώνες, το 2013 στην κατηγορία των 55 κιλών, και το 2018 και 2022 στην κατηγορία των 53 κιλών.

Παραπομπές
----------

1. ↑  www.olympedia.org/athletes/125548.
2. ↑  «Maria Prevolaraki». London 2012. Αρχειοθετήθηκε από το πρωτότυπο στις 31 Ιουλίου 2012. Ανακτήθηκε στις 22 Αυγούστου 2012.
3. 1 2 3  «Maria PREVOLARAKI». *olympics.com*.
4. 1 2 3 4  «International Wrestling Database - Prevolaraki, Maria (GRE)». *whatsmat.uww.org*. Ανακτήθηκε στις 21 Απριλίου 2023.
5. 1 2 3  «PREVOLARAKI Maria profile page». *uww.org* (στα Αγγλικά). Ανακτήθηκε στις 21 Απριλίου 2023.
6. ↑  Χρυσό μετάλλιο η Πρεβολαράκη στο Παγκόσμιο Κύπελλο Πάλης Αρχειοθετήθηκε 2021-01-22 στο Wayback Machine. Alpha Patras, 15 Δεκεμβρίου 2020.
7. ↑  Mezos, Soulis (21 Απριλίου 2023). «ΖΑΓΚΡΕΜΠ 2023: Μετάλλιο Νο10 για την Πρεβολαράκη!». Ανακτήθηκε στις 21 Απριλίου 2023.
Η **Σίντνεϊ Ολίμπικ** (αγγλικά: *Sydney Olympic*) είναι ποδοσφαιρικός σύλλογος που εδρεύει στο Μπέλμορ, προάστιο της πόλης του Καντέρμπερι, της μητροπολιτικής περιοχής του Σίδνεϊ, στήν πολιτεία της Νέας Νότιας Ουαλίας, στην Αυστραλία. Ιδρύθηκε από αυστραλούς ελληνικής καταγωγής. Αγωνίζεται στα πρωταθλήματα της Ποδοσφαιρικής Ομοσπονδίας Νέας Νότιας Ουαλίας.

Ιστορία
-------

Ιδρύθηκε το 1957 στο Σίδνεϊ από ελληνικής καταγωγής άτομα, με την ονομασία *Παν-Χελλένικ Σόκερ Κλαμπ* (Pan-Hellenic Soccer Club) και χρώματα μπλε και άσπρο. Ξεκίνησε από το πρωτάθλημα της Ποδοσφαιρικής Ομοσπονδίας Νέας Νότιας Ουαλίας και το 1977 μπήκε στην Ποδοσφαιρική Ομοσπονδία Αυστραλίας αλλάζοντας όνομα σε *Ολίμπικ Φούτμπολ Κλαμπ* (Olympic Football Club). Το 1979 επανήλθε στο πρωτάθλημα της Νέας Νότιας Ουαλίας και το 1981 επέστρεψε στο εθνικό πρωτάθλημα. Το 1995 άλλαξε την ονομασία σε *ΟΤΣ Σίντνεϊ Ολίμπικ Φούτμπολ Κλαμπ* (UTS Sydney Olympic Football Club), παίρνοντας το όνομα του χορηγού του, του Τεχνολογικό Πανεπιστημίο του Σίδνεϊ. To 2002 μετονομάστηκε σε *Ολίμπικ Σαρκς Φούτμπολ Κλαμπ* (Olympic Sharks Football Club).

Διακρίσεις
----------

*Τελευταία ενημέρωση: 26 Ιουλίου 2018*.
Εθνικές
* **Νάσιοναλ Σόκερ Λιγκ**

Πρωταθλήτρια αγώνων κατάταξης (2): 1990, 2002
Πρωταθλήτρια κανονικής διάρκειας (1): 2003
* **Κύπελλο Αυστραλίας**

Κυπελλούχος (2): 1983, 1985
Πολιτειακές
* **ΝΣΓ Πρέμιερ Λιγκ/ΝΣΓ 1στ Ντιβίζιον**

Πρωταθλήτρια (2): 1980, 2011
* **ΝΣΓ Πρέμιερ Λιγκ/ΝΣΓ 1στ Ντιβίζιον Μάινορ Πρέμιερσιπ**

Πρωταθλήτρια (1): 2011
* **ΝΣΓ Σούπερ Λιγκ/ΝΣΓ 2ντ Ντιβίζιον**

Πρωταθλήτρια (2): 1958, 1960
* **ΝΣΓ Στέιτ/Φεντερέισον/AMPOL/Γουαράτα Καπ**

Νικήτρια (1): 1980
* **Τζόνι Γουόρεν**

Νικήτρια (1): 2008

Πρώην ποδοσφαιριστές
--------------------

* Μπρετ Έμερτον
* Τιμ Κάχιλ
* Τζέισον Κούλινα
* Ίαν Ρας
* Κρις Καλαντζής
* Πήτερ Κάθολος
* Ντέιβιντ Μίτσελ

Παραπομπές
----------

1. ↑  Σίντνεϊ Ολίμπικ: Ανακοίνωσε Κυργιάκο![*νεκρός σύνδεσμος*] onsports.gr

Εξωτερικοί σύνδεσμοι
--------------------

* Επίσημη ιστοσελίδα